ਮਿ. ਇੰਡੀਆ (1987 ਫ਼ਿਲਮ)
ਮਿਸਟਰ ਇੰਡੀਆ 1987 ਦੀ ਇੱਕ ਭਾਰਤੀ ਹਿੰਦੀ- ਭਾਸ਼ਾਈ ਸੁਪਰਹੀਰੋ ਫ਼ਿਲਮ ਹੈ ਜੋ ਸ਼ੇਖਰ ਕਪੂਰ ਦੁਆਰਾ ਨਿਰਦੇਸ਼ਤ ਕੀਤੀ ਗਈ ਹੈ, ਸਲੀਮ-ਜਾਵੇਦ ਦੁਆਰਾ ਲਿਖੇ ਗਏ ਸਕ੍ਰੀਨ ਪਲੇਅ 'ਤੇ ਅਧਾਰਿਤ ਹੈ। ਇਸ ਵਿੱਚ ਸ਼੍ਰੀਦੇਵੀ ਅਤੇ ਅਨਿਲ ਕਪੂਰ ਮੁੱਖ ਭੂਮਿਕਾਵਾਂ ਵਿੱਚ ਹਨ। ਅਮ੍ਰਿਸ਼ ਪੁਰੀ, ਅਸ਼ੋਕ ਕੁਮਾਰ, ਸਤੀਸ਼ ਕੌਸ਼ਿਕ, ਅਜੀਤ ਵਚਾਨੀ ਅਤੇ ਸ਼ਰਤ ਸਕਸੈਨਾ ਸਹਿਯੋਗੀ ਭੂਮਿਕਾਵਾਂ ਵਿੱਚ ਨਜ਼ਰ ਆ ਰਹੇ ਹਨ। ਇਹ ਫ਼ਿਲਮ 1987 ਦੀ ਸਭ ਤੋਂ ਵੱਧ ਕਮਾਈ ਕਰਨ ਵਾਲੀ ਭਾਰਤੀ ਫ਼ਿਲਮ ਸੀ ਅਤੇ ਭਾਰਤ ਵਿਚ ਇਹ ਇਕ ਸਭਿਆਚਾਰਕ ਕਲਾਸਿਕ ਹੈ। ਇਹ ਫ਼ਿਲਮ ਆਪਣੀਆਂ ਕਈ ਸਤਰਾਂ ਅਤੇ ਗੀਤਾਂ ਲਈ ਜਾਣੀ ਜਾਂਦੀ ਸੀ, ਜਿਸ ਵਿੱਚ ਸ਼੍ਰੀਦੇਵੀ ਦੀ "ਮਿਸ ਹਵਾ ਹਵਾਈ" ਪ੍ਰਦਰਸ਼ਨ ਲਈ ਅਤੇ ਅਮਰੀਸ਼ ਪੁਰੀ ਦਾ ਹਵਾਲਾ "ਮੋਗੈਂਬੋ ਖੁਸ਼ ਹੂਆ" ਨਾਲ ਦਿੱਤਾ ਜਾਂਦਾ ਹੈ, ਜੋ ਬਾਲੀਵੁੱਡ ਦੇ ਸਭ ਤੋਂ ਮਸ਼ਹੂਰ ਹਵਾਲਿਆਂ ਵਿੱਚੋਂ ਇੱਕ ਹੈ ਅਤੇ ਇਸਦੇ ਨਾਲ ਹੀ ਮੋਗੈਂਬੋ ਦੇ ਕਿਰਦਾਰ ਨੂੰ ਬਾਲੀਵੁੱਡ ਦੇ ਇਤਿਹਾਸ ਵਿਚ ਸਰਬੋਤਮ ਖਲ਼ਨਾਇਕ ਵੀ ਮੰਨਿਆ ਜਾਂਦਾ ਹੈ। ਲਕਸ਼ਮੀਕਾਂਤ – ਪਿਆਰੇਲਾਲ ਦੇ ਸੰਗੀਤ ਨੇ ਵੀ ਚੰਗਾ ਪ੍ਰਦਰਸ਼ਨ ਕੀਤਾ, ਖ਼ਾਸਕਰ ਗਾਣਾ "ਹਵਾ ਹਵਾਈ", ਜੋ ਅੱਜ ਤੱਕ ਬਹੁਤ ਮਸ਼ਹੂਰ ਹੈ। ਫ਼ਿਲਮ ਅਕਸਰ ਬਾਲੀਵੁੱਡ ਦੀਆਂ ਚੋਟੀ ਦੀਆਂ ਫ਼ਿਲਮਾਂ ਦੀਆਂ ਵੱਖ-ਵੱਖ ਸੂਚੀਆਂ ਵਿੱਚ ਪ੍ਰਦਰਸ਼ਿਤ ਹੁੰਦੀ ਰਹੀ ਹੈ। ਇੰਡੀਆ ਟਾਈਮਜ਼ ਮੂਵੀਜ਼ ਨੇ ਫ਼ਿਲਮ ਨੂੰ ਚੋਟੀ ਦੀਆਂ 25 ਲਾਜ਼ਮੀ ਬਾਲੀਵੁੱਡ ਫ਼ਿਲਮਾਂ ਵਿੱਚ ਸ਼ਾਮਿਲ ਕੀਤਾ ਹੈ। ਇਹ ਆਖ਼ਰੀ ਫ਼ਿਲਮ ਸੀ, ਜੋ ਲੇਖਕ ਜੋੜੀ ਸਲੀਮ-ਜਾਵੇਦ ਨੇ ਇਕਠਿਆਂ ਨੇ ਲਿਖੀ ਸੀ, ਇਸ ਤੋਂ ਪਹਿਲਾ ਉਹ 1982 ਵਿਚ ਵੱਖ ਹੋ ਗਏ ਸਨ, ਪਰ ਇਸ ਆਖ਼ਰੀ ਫ਼ਿਲਮ ਲਈ ਵਾਪਸ ਆਏ ਸਨ। ਭਾਰਤੀ ਸਿਨੇਮਾ ਦੀ ਸ਼ਤਾਬਦੀ 'ਤੇ, ਮਿ. ਇੰਡੀਆ ਨੂੰ ਆਲ ਟਾਈਮ ਦੀਆਂ 100 ਮਹਾਨ ਭਾਰਤੀ ਫ਼ਿਲਮਾਂ ਵਿਚੋਂ ਇਕ ਵਜੋਂ ਸ਼ਾਮਿਲ ਕੀਤਾ ਗਿਆ ਸੀ। ਰਾਜੇਸ਼ ਖੰਨਾ ਅਤੇ ਅਮਿਤਾਭ ਬੱਚਨ ਨੂੰ ਮੁੱਖ ਭੂਮਿਕਾ ਦੀ ਪੇਸ਼ਕਸ਼ ਕੀਤੀ ਗਈ ਸੀ, ਪਰ ਉਨ੍ਹਾਂ ਨੇ ਇਸ ਨੂੰ ਅਸਵੀਕਾਰ ਕਰ ਦਿੱਤਾ ਕਿਉਂਕਿ ਉਹ ਅਦਿੱਖ ਨਾਇਕ ਨਾਲ ਸੰਬੰਧ ਨਹੀਂ ਜੋੜ ਸਕਦੇ। ਸ਼੍ਰੀਦੇਵੀ, ਜੋ ਪਹਿਲਾਂ ਹੀ ਇਸ ਦੌਰ ਦੀ ਸਭ ਤੋਂ ਵੱਧ ਤਨਖਾਹ ਪ੍ਰਾਪਤ ਕਰਨ ਵਾਲੀ ਭਾਰਤੀ ਅਭਿਨੇਤਰੀ ਸੀ, ਉਸ ਨੂੰ ਔਰਤ ਦੀ ਮੁੱਖ ਭੂਮਿਕਾ ਨਿਭਾਉਣ ਲਈ ਉਸ ਸਮੇਂ 11 ਲੱਖ ਦੀ ਬੇਮਿਸਾਲ ਅਦਾਇਗੀ ਕੀਤੀ ਗਈ ਸੀ, ਜੋ ਉਸ ਸਮੇਂ ਕਿਸੇ ਔਰਤ ਨੂੰ ਸਭ ਤੋਂ ਵੱਧ ਅਦਾ ਕੀਤੀ ਜਾਣ ਵਾਲੀ ਅਦਾਇਗੀ ਸੀ।